open-index/open-wikipedia-markdown huggingface dataset:
Κατάλογος ελληνικών ταινιών δεκαετίας 1950

Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου που κυκλοφόρησαν την δεκαετία του 1950.

Οι ταινίες "Νεκρή πολιτεία", "Κυριακάτικο ξύπνημα", "Το κορίτσι με τα μαύρα", "Το τελευταίο ψέμμα" και "Ματωμένο ηλιοβασίλεμα" συμμετείχαν στο Φεστιβάλ Κινηματογράφου των Καννών τις αντίστοιχες χρονιές, ενώ οι ταινίες "Πρωτευουσιάνικες περιπέτειες", "Οι παράνομοι" και "Αστέρω" συμμετείχαν στο Φεστιβάλ Κινηματογράφου του Βερολίνου στις αντίστοιχες χρονιές επίσης.

## Ενδεικτικός κατάλογος

## Παραπομπές


Κατηγορία:Ελληνικές ταινίες ανά δεκαετία
Οροσειρά Αμούρ

Η **Οροσειρά Αμούρ** (, ) είναι οροσειρά στην Αλγερία, η οποία αποτελεί τμήμα του Σαχαριανού Άτλαντα, του ορεινού συστήματος του Άτλαντα. 

## Γεωγραφία
Η οροσειρά Αμούρ βρίσκεται στην κεντρική περιοχή του Σαχαριανού Άτλαντα, με την οροσειρά Κσουρ στο δυτικό άκρο και την οροσειρά Ουλέντ-Ναΐλ στο ανατολικό άκρο. 

Η πόλη Αφλού, η οποία είναι μία από τις υψηλότερες πόλεις της Αλγερίας καθώς επίσης και μία από τις πιο ψυχρές, βρίσκεται στην περιοχή σε υψόμετρο 1.426 μ. Υπάρχουν περίπου 35.000 κάτοικοι στην περιοχή της οροσειράς Αμούρ. 

## Κορυφές
Τα βουνά της οροσειράς Αμούρ έχουν υψόμετρα κατά μέσο όρο μεταξύ 1.400 και 2000 μ. Η υψηλότερη κορυφή της οροσειράς είναι η Τζεμπέλ Κσελ, η οποία βρίσκεται σε υψόμετρο 2.008 μ.   

## Δείτε επίσης
* Κατάλογος βουνών στην Αλγερία 
* Σαχαριανός Άτλαντας 

## Παραπομπές


Αμουρ
Λαλλά Χεντιτζά

Το **Λαλλά Χεντιτζά** (, καβυλιακά: *Tamgut Aâlayen* ή *Azeru Amghur*), είναι βουνό στην Αλγερία. Με υψόμετρο 2.308 μέτρων, είναι η υψηλότερη κορυφή της οροσειράς Τζουρτζουρά, μιας υπο-οροσειράς του Τελλ Άτλαντα. 

## Γεωγραφία
Η κορυφή βρίσκεται στην υπο-οροσειρά Ακουκέρ του ανατολικού τμήματος της οροσειράς Τζουρτζουρά. Είναι επίσης το υψηλότερο σημείο του ίδιου Τελλ Άτλαντα, ο οποίος με τη σειρά του αποτελεί μέρος του ευρύτερου συστήματος του Άτλαντα. Το Λαλλά Χεντιτζά συνήθως καλύπτεται από χιόνι το χειμώνα. 

## Δείτε επίσης
* Κατάλογος βουνών στην Αλγερία 

## Παραπομπές


## Πανοραμική άποψη

Κατηγορία:Βουνά της Αλγερίας
Ντικάνκα

Η **Ντικάνκα** () είναι ένας οικισμός και διοικητικό κέντρο της Περιφέρειας της Ντικάνκα (Όμπλαστ του Πολτάβα) της κεντρικής Ουκρανίας. 

Ο οικισμός βρίσκεται 26 χιλιόμετρα μακριά από τον σιδηροδρομικό σταθμό Πολτάβα Κίβσκα. 

## Ιστορία

### Αρχαία Ιστορία
Η Ντικάνκα αναφέρθηκε για πρώτη φορά το 1658 ως ένα μικρό χωριό, αν και η περιοχή κατοικήθηκε για αιώνες πριν. Εντός της περιοχής της σύγχρονης Ντικάνκα, τα ίχνη οικισμών των Σκυθών υπάρχουν σε διάφορες χρονικές στιγμές. Βρέθηκαν επίσης τα ερείπια ενός οικισμού που σε ένα σημείο είχε εξαλειφθεί και τα ερείπια δύο οικισμών από τον 7ο-6ο αιώνα π.Χ. 

### Μεσαιωνική ιστορία
Το 1430, η περιοχή της Ντικάνκα ανήκε στην ιδιοκτησία του Tatar Murza Leksada Mansurksanovych, του μελλοντικού πρίγκιπα Αλεξάντερ Γκλίνσκι. 

### Σύγχρονη Ιστορία
Η Ντικάνκα κατέχει το καθεστώς του οικισμού αστικού τύπου από το 1957. 

## Πολιτισμός
Η Ντικάνκα είναι η τοποθεσία της συλλογής *Βράδια σε ένα Αγρόκτημα Κοντά στην Ντικάνκα* του Νικολάι Γκόγκολ.  
Αρχείο:The facade of the palace of the estate Kochubey Dikanka.JPG|Η πρόσοψη του παλατιού του κτήματος Kochubeys στο Dykanka. Ο αρχιτέκτονας Giacomo Quarenghi . Φανταστείτε το τέλος του 19ου αιώνα 
Αρχείο:Dykanka. Arc de Triomphe. The author of the project - the academician of architecture Luigi Rusca (1820)..jpg|Αψίδα του Θριάμβου. Ο αρχιτέκτονας - ο ακαδημαϊκός της αρχιτεκτονικής Luigi Rusca, 1820 
Αρχείο:Church of the Holy Trinity, 1780. Late Baroque. Dykanka.jpg|Εκκλησία της Αγίας Τριάδας, 1780. Αργά μπαρόκ. Ο αρχιτέκτονας του NA Lvov (?) 
Αρχείο:Church of St. Nicholas in the urban settlement Dikanka. The architect of M. A. Lvov, 1797..jpg|Εκκλησία του Αγίου Νικολάου στον αστικό οικισμό Dykanka. Ο αρχιτέκτονας της NA Lvov, 1797 
Αρχείο:Диканька. Дзвінниця Миколаївської церкви.jpg|Ο καμπαναριό της εκκλησίας του Αγίου Νικολάου. Αρχιτέκτονας Luigi Rusca, 1810–1827. Καρτ ποστάλ στα τέλη του 19ου αιώνα 
Αρχείο:Lilac Grove in Dykańka.jpg|Λιλά Grove στο Dykanka. Το πρώην κτήμα του πρίγκιπα Κοτσούμπε. Καθορίστηκε στις αρχές του 19ου αιώνα 
Αρχείο:Україна. Диканька. Картинна галерея ім. М.К. Башкирцевої.jpg|Συλλογή εικόνων της Marie Bashkirtseff 


## Παραπομπές

## Εξωτερικοί σύνδεσμοι

* "Dikanka" (νέα της Dikanka, εκδηλώσεις, καιρός, όλα στην αγγλική και ρωσική γλώσσα) 

Κατηγορία:Σελίδες με πηγές CS1 στα Ουκρανικά (uk)
Κατηγορία:Πόλεις της Ουκρανίας
Αριέλ Ορτέγα

Ο **Αριέλ Ορτέγα** (*Ariel Ortega*, 4 Μαρτίου 1974) είναι Αργεντινός πρώην διεθνής ποδοσφαιριστής, ο οποίος αγωνιζόταν ως επιθετικός μέσος. Ήταν γνωστός για τη δημιουργικότητα και την κινητικότητά του, καθώς και για τις τρίπλες του, αλλά ήταν δύσθυμος. Το παρατσούκλι του είναι "Ελ Μπουρίτο" (ο γαϊδαράκος).

Ο Ορτέγκα αγωνίστηκε για πρώτη φορά επαγγελματικά για την Ρίβερ Πλέιτ τις 14 Δεκεμβρίου 1991 και συνέχισε να αγωνίζεται με την ομάδα μέχρι το 1996. Επανήλθε τις περιόδους 2000–02, 2006–08 και 2009–11. Το 1997 αποκτήθηκε από τη Βαλένθια, έπειτα τη Σαμπντόρια, την Πάρμα, τη Φενερμπαχτσέ και την Νιούελς Ολντ Μπόις. Ο Ορτέγα έχει πραγματοποιήσει 87 συμμετοχές με το εθνόσημο, σκοράροντας 16 φορές. Ήταν μέλος των αποστολών στα Μουντιάλ 1994, όπου κλήθηκε να αντικαταστήσει τον Ντιέγο Μαραντόνα μετά την αποχώρηση του δεύτερου, 1998, όπου έφτασε μέχρι τα προημιτελικά, αλλά αποβλήθηκε επειδή κουτούλισε τον Έντβιν φαν ντερ Σάαρ, και 2002 καθώς και της ομάδας που κατέκτησε το αργυρό μετάλλιο στους Ολυμπιακούς Αγώνες του 1996.

## Παραπομπές


Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Αργεντινοί Ολυμπιονίκες
Κατηγορία:Ποδοσφαιριστές Κόπα Αμέρικα 1995
Κατηγορία:Ποδοσφαιριστές Κόπα Αμέρικα 1999
Κατάλογος διπλωματικών αποστολών της Ελλάδας

Αυτός είναι ο **κατάλογος των διπλωματικών αποστολών της [[Ελλάδα|Ελλάδας]]**, χωρίς τα επίτιμα προξενεία. 

Η Ελλάδα έχει εκτενή παγκόσμια διπλωματική παρουσία. Δίπλα από το όνομα της πόλης αναγράφεται σε παρένθεση το είδος της εκπροσώπησης της Ελλάδας στην κάθε πόλη.

μικρογραφία|799x799px|Ο χάρτης των χωρών στις οποίες βρίσκεται μόνιμη ελληνική διπλωματική αποστολή. Με μπλε εμφανίζονται οι χώρες όπου υπάρχει ελληνική πρεσβεία, ενώ με ανοικτό μπλε οι χώρες στις οποίες υπάρχει μόνο προξενείο. |κέντρο
## Αφρική
μικρογραφία|Η είσοδος της Ελληνικής Πρεσβείας του Πεκίνου
μικρογραφία|Εξωτερική άποψη του κτιρίου της Ελληνικής Πρεσβείας στο Βερολίνο
μικρογραφία|Ελληνική Πρεσβεία στην Πόλη του Μεξικού
μικρογραφία|Ελληνική Πρεσβεία στο Σαντιάγο
μικρογραφία|Ελληνική Πρεσβεία στην Ουάσιγκτον
μικρογραφία|Γενικό Προξενείο της Ελλάδας στο Σαν Φρανσίσκο

## Αμερική

## Ασία

*
* 
** Γιερεβάν (Πρεσβεία)
* 
** Μπακού (Πρεσβεία)
* 
** Πεκίνο (Πρεσβεία)
** Κουανγκτσόου (Γενικό Προξενείο)
** Χονγκ Κονγκ (Γενικό Προξενείο)
** Σαγκάη (Γενικό Προξενείο)
* 
** Τιφλίδα (Πρεσβεία)
* 
** Νέο Δελχί (Πρεσβεία)
* 
** Τζακάρτα (Πρεσβεία)
* 
** Τεχεράνη (Πρεσβεία)
* 
** Βαγδάτη (Πρεσβεία)
**Ερμπίλ (Γενικό προξενείο)
* 
** Τελ Αβίβ (Πρεσβεία)
** Ιερουσαλήμ (Γενικό Προξενείο)
* 
** Τόκιο (Πρεσβεία)
* 
** Αμμάν (Πρεσβεία)
* 
** Αστανά (Πρεσβεία)
* 
** Πόλη του Κουβέιτ (Πρεσβεία)
* 
** Βηρυτός (Πρεσβεία)
* 
** Ισλαμαμπάντ (Πρεσβεία)
* 
** Μανίλα (Πρεσβεία)
* 
** Ντόχα (Πρεσβεία)
* 
** Ριάντ (Πρεσβεία)
** Τζέντα (Γενικό Προξενείο)
* 
** Σιγκαπούρη (Πρεσβεία)
* 
** Σεούλ (Πρεσβεία)
* 
** Μπανγκόκ (Πρεσβεία)
* 
** Άγκυρα (Πρεσβεία)
** Κωνσταντινούπολη (Γενικό Προξενείο)
** Σμύρνη (Γενικό Προξενείο)
** Αδριανούπολη (Προξενείο)
* 
** Αμπού Ντάμπι (Πρεσβεία)
* 
** Ανόι (Πρεσβεία)

## Ευρώπη

## Ωκεανία

## Μόνιμες αποστολές σε διεθνείς οργανισμούς

* Βρυξέλλες (Μόνιμη αποστολή στην Ευρωπαϊκή Ένωση και το ΝΑΤΟ)
* Γενεύη (Μόνιμη αποστολή στα Ηνωμένα Έθνη και διεθνείς οργανισμούς)
* Μοντρεάλ (Μόνιμη αποστολή στον Διεθνής Οργανισμός Πολιτικής Αεροπορίας)
* Νέα Υόρκη (Μόνιμη αποστολή στα Ηνωμένα Έθνη)
* Παρίσι (Μόνιμη αποστολή στην Ουνέσκο και τον ΟΟΣΑ)
* Στρασβούργο (Μόνιμη αποστολή στο Συμβούλιο της Ευρώπης)
* Βιέννη (Μόνιμη αποστολή στον ΟΑΣΕ)

## Σημειώσεις


## Παραπομπές


## Δείτε επίσης
* Διεθνείς σχέσεις της Ελλάδας

## Εξωτερικοί σύνδεσμοι
* Επίσημη ιστοσελίδα του Ελληνικού Υπουργείου Εξωτερικών

Κατηγορία:Κατάλογοι που αφορούν την Ελλάδα
Μαρία Χριστίνα του Βελγίου

Η **Μαρία Χριστίνα** (γαλλ. *Marie-Christine*, γενν. 6 Φεβρουαρίου 1951) του Οίκου της Σαξονίας-Κοβούργου & Γκότα είναι πριγκίπισσα του Βελγίου.

## Βιογραφία
Η *Μαρία Χριστίνα Δάφνη Άστριντ Ελισάβετ Λεοπολδίνη* γεννήθηκε στις 6 Φεβρουαρίου 1951 στο Κάστρο Στιούβενμπεργκ, και είναι το δεύτερο παιδί και η μεγαλύτερη κόρη του Λεοπόλδου Γ΄ του Βελγίου και της Μαρί Λιλιάν, Πριγκίπισσας του Ρετύ. Είχε ακόμη τρία ετεροθαλή αδέλφια από προηγούμενο γάμο του πατέρα της. Ανάδοχοι της ήταν ο ετεροθαλής αδελφός της, Βαλδουίνος, και η Μαρία Χριστίνα της Ισπανίας. Ονομάσθηκε *Μαρία Χριστίνα* προς τιμήν της νονάς της. 

Κατά την παιδική ηλικία της, η Μαρία Χριστίνα ήταν μουσικά ταλαντούχα και η γιαγιά της, Ελισάβετ, την ενθάρρυνε.

Στις 23 Μαΐου 1981 παντρεύτηκε τον Πωλ Ντούκερ στο Κόραλ Γκέιμπλς στη Φλόριντα. Ο γάμος τους διάρκεσε μόνο 40 μέρες. Χώρισαν επίσημα το 1985. Ο δεύτερος γάμος της έγινε στις 28 Σεπτεμβρίου 1989 με τον Γάλλο εστιάτορα Ζαν-Πωλ Γκούργκ στο Ουέστγουντ της Καλιφόρνιας. Το ζευγάρι δεν απέκτησε απογόνους. Κουμπάρος στον γάμο τους ήταν ο Αμερικανός ηθοποιός Τζέημς Κόμπερν. Η Μαρία Χριστίνα και ο σύζυγος της ζουν στην Ουάσινγκτον.

## Πρόγονοι


## Τίτλοι
***6 Φεβρουαρίου 1951 – 23 Μαΐου 1981**: *Η Βασιλική Υψηλότητα* Πριγκίπισσα Μαρία Χριστίνα του Βελγίου
***23 Μαΐου 1981 – 28 Σεπτεμβρίου 1989**: *Η Βασιλική Υψηλότητα* Πριγκίπισσα Μαρία Χριστίνα του Βελγίου, Κα. Ντρούκερ
***28 Σεπτεμβρίου 1989 – σήμερα**: *Η Βασιλική Υψηλότητα* Πριγκίπισσα Μαρία Χριστίνα του Βελγίου, Κα. Γκουργκ

## Παραπομπές


Κατηγορία:Οίκος της Σαξονίας-Κοβούργου-Γόθας
Κατηγορία:Βέλγοι ευγενείς
Κατηγορία:Πριγκίπισσες του Βελγίου
Καρπάθικη σαρδέλα

μικρογραφία|319x319εσ|Μένουλα. Αρσενικό άτομο του είδους.
μικρογραφία|319x319εσ|Καρπάθικη σαρδέλα, σερβιρισμένη σε πλούσιο τοπικό ελαιόλαδο.Η **Καρπάθικη σαρδέλα** είναι αλίπαστο ιχθυηρό που παρασκευάζεται παραδοσιακά από τους κατοίκους του νησιού της Καρπάθου.

## Η Καρπάθικη σαρδέλα ως παστή μένουλα
Η Καρπάθικη σαρδέλα είναι στην ουσία παστή μένουλα *(Spicara maena)*  (επίσημη ελληνική ονομασία *μαίνη η κοινή*) που αλιεύεται σε μεγάλες ποσότητες στα νερά του νησιού κατά το μήνα Μάρτιο, εποχή της ωοτοκίας του συγκεκριμένου ψαριού. Τότε η μένουλα, καθώς "γιαλώνει"  εμφανίζεται κοπαδιαστή στις ακτές για να αφήσει τα αυγά της.

Επειδή μάλιστα στη συγκεκριμένη θαλάσσια περιοχή σπανίζει το ψάρι της καθαυτής σαρδέλας (*Sardina pilchardus)* η μένουλα παστώνεται παραδοσιακά στην Κάρπαθο και καταναλώνεται ως υποκατάστατο της γνωστής μας σαρδέλας (*τσαρντέλλα*, στο τοπικό γλωσσικό ιδίωμα).

Η κατεργασία και η παραγωγή της εξακολουθεί να γίνεται σε οικιακά κατά κανόνα πλαίσια. Το προϊόν που δεν έχει ως σήμερα βιομηχανοποιηθεί, αποτελεί άριστο ουζομεζέ και σερβίρεται καθαρισμένη μέσα σε παρθένο τοπικό ελαιόλαδο.

Παστές μένουλες παρασκευάζονται και σε άλλα μέρη της Ελλάδας (Σαμοθράκη κ.λπ.) αλλά στην Κάρπαθο η παρασκευή της αποτελεί συστηματική παραδοσιακή ενασχόληση των κατοίκων. Ιδιαίτερη επίδοση στην παραγωγή Καρπάθικης σαρδέλας έχει να επιδείξει το χωριό Σπόα της Καρπάθου.

## Σημειώσεις



## Παραπομπές



## Εξωτερικοί σύνδεσμοι
*

Κατηγορία:Δωδεκανησιακή κουζίνα
Κατηγορία:Κάρπαθος
Είδηση

μικρογραφία|236x236εσ
Η **είδηση** είναι η πληροφορία(διαβεβαίωση) για κάποιο γεγονός που είναι ασυνήθιστο, πρωτοφανές ή νέο.  Σημαντική είναι η έμφαση στον χρόνο που έγινε ένα γεγονός. Αναγκαία για μια εφημερίδα είναι η ποιότητα της είδησης. Η ταχύτητα στην αναμετάδοση της είδησης είναι δευτερεύων στόχος.

## Χαρακτηριστικά είδησης
* Έγινε πρόσφατα – πότε;
* Επηρεάζει 	 πολλούς και  ποιους;
* Αγορά τη κοινότητα και γιατί;
* Προκαλεί αντιδράσεις , συζήτηση
* Υπάρχει διχογνωμία γι αυτήν;
* Είναι πράγματι κάτι ασυνήθιστο;
* Ενδιαφέρει πραγματικά το κοινό μας και ποιο ;

## Που βρίσκουμε ειδήσεις;
* Παρακολουθώντας τα ίδια τα ΜΜΕ
* Από τους ανταποκριτές μας
* Από επίσημες Οργανωμένες πηγές
* τα πρακτορεία ειδήσεων η Παρατηρώντας και από 2 ανάγνωση των γεγονότων
* Από το διαδίκτυο

## Πως συντάσσουμε μια είδηση
Υπάρχουν δυο διαφορετικές σχολές για το πως πρέπει να είναι γραμμένη μια είδηση

* Η Αγγλική σχολή: συντομία και αναλυτική περιγραφή
* Η Αμερικάνικη σχολή: Ανθρώπινη προσέγγιση, ταύτιση, συναίσθημα

## Η σύνταξη ανάλογα με το Μέσο
center|500px

Κατηγορία:Πληροφορία
Ιστορική Αρχαιολογική Εταιρεία Δυτικής Στερεάς Ελλάδος

Η **Ιστορική Αρχαιολογική Εταιρεία Δυτικής Στερεάς Ελλάδος** είναι επιστημονική εταιρεία με έδρα το Αγρίνιο με αντικείμενο τις επιστήμες της Ιστορίας και της Αρχαιολογίας.

## Γενικά στοιχεία
Ιδρύθηκε το 1974 στο Αγρίνιο από τον Θωμά Μπόκωρο και με σκοπό την "ανάδειξη της ιστορικής αρχαιολογικής παράδοσης και ιστορίας του νομου Αιτωλ/νίας και Ευρυτανίας" και αναγνωρίστηκε με την απόφαση 15 της 14ης Μαρτίου 1974 του Πρωτοδικείου Αγρινίου. Ειδικότερα, προωθεί τη "μελέτη και ανάδειξη της αρχαίας βυζαντινής, μεταβυζαντινής και νεώτερης ιστορικής κληρονομιάς του χώρου της Δυτικής Στερεάς Ελλάδος καθώς και με τον διαχρονικό μνημειακό πλούτο της περιοχής". 

Αποτελεί Νομικό Πρόσωπο Ιδιωτικού Δικαίου, μη κεδροσκοπικού χαρακτήρα. Η γραμματεία και η βιβλιοθήκη της στεγάζονται στο Δημοτικό Μέγαρο Αγρινίου. Η Αίθουσα "Τάκη Μελισσηνού" αποτελεί την αίθουσα συνεδριάσεων της ΙΑΕΔΣΕ. Στα πλαίσια των σκοπών της οργανώνει και διεξάγει ξεναγήσεις, ημερίδες, διαλέξεις και ομιλίες ιστορικού και αρχαιολογικού περιεχομένου ενώ το 1988 και 2001 οργάνωσε αρχαιολογικά συνέδρια. 

Ασκεί εκδοτική δραστηρίοτητα δημοσίευοντας επιστημονικές μελέτες. Έχει π.χ. εκδόσει μελέτες για την ιστορία της Αιτωλικής Συμπολιτείας, την αρχαία Ακαρνανία, τους κλεφταρματωλούς, την ιστορία του Αγρινίου, τους τόπους-μνημεία και ιστορία της Αιτωλοακαρνανίας ενώ έχει κυκλοφορήσει CDs ιστορικού περιεχομένου σχετικά με 300 μνημεία της Αιτωλοακαρνανίας. Η υποδοχή του εκδοτικού της έργου έχει θετική αξιολόγηση ενώ υπήρξε αφορμή για εκπαιδευτικές και πολιτιστικές δραστηριότητες. Έχει διεξάγει πληθώρα εκδρομών – επισκέψεων σε αρχαιολογικούς χώρους, μνημεία, ιστορικούς τόπους και Μουσεία της Ελλάδας και του εξωτερικού ενώ έχει εκδώσει επίσης καθώς επίσης κάρτες με επιλεγμένα αρχαία και βυζαντινά μνημεία της περιοχής. Διαθέτει αξιόλογο ιστορικό αρχείο για την Εθνική Αντίσταση, πλούσια βιβλιοθήκη και εξίσου πλούσιο και σπουδαίο φωτογραφικό αρχείο. 

Αποτελεί πνευματική εστία της Αιτωλοακαρνανίας, εκφράζει δημόσιο λόγο και δραστηριοποιείται στη δημόσια σφαίρα σχετικά με τον ιστορικό και αρχαιολογικό παρελθόν της Δυτικής Στερεάς Ελλάδας και την προστασία, ανάδειξη και προβολή της τοπικής πολιτιστικής κληρονομιάς. Τωρινός (2020) πρόεδρος της ΙΑΕΣΔΕ είναι ο Γεώργιος Σταμάτης. Προηγούμενος πρόεδρός της ήταν ο Νίκος Σκιαδάς.

## Παραπομπές


## Πηγές
* ΙΣΤΟΡΙΚΗ – ΑΡΧΑΙΟΛΟΓΙΚΗ ΕΤΑΙΡΕΙΑ ΔΥΤΙΚΗΣ ΣΤΕΡΕΑΣ ΕΛΛΑΔΑΣ . Ιστοσελίδα Περιφέρειας Δυτικής Ελλάδας (pde.org.gr). Ανακτήθηκε: 6/5/2020.
* Ιστορική Αρχαιολογική Εταιρεία Δυτικής Στερεάς Ελλάδος. kentrolaografias.gr. Ανακτήθηκε: 6/5/2020.

## Εξωτερικοί σύνδεσμοι
* 

Κατηγορία:Επιστημονικές εταιρείες
Κατηγορία:Ιστορία της Στερεάς Ελλάδας
Κατάλογος ελληνικών ταινιών δεκαετίας 1960

Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου που κυκλοφόρησαν την δεκαετία του 1960.

Το "Ποτέ την Κυριακή" (1960) και "Z" (1969) κέρδισαν Όσκαρ, ενώ η "Ηλέκτρα" (1962), "Τα κόκκινα φανάρια" (1963) και "Το χώμα βάφτηκε κόκκινο" (1966) είχαν υποψηφιότητες στον ίδιο θεσμό.

Η "Μανταλένα" (1960), το "Ποτέ την Κυριακή" (1960), η "Ηλέκτρα" (1962), ο "Ουρανός" (1963), "Τα κόκκινα φανάρια" (1963) και η "Προδοσία" (1964) συμμετείχαν στο Φεστιβάλ Κινηματογράφου των Καννών, ενώ η "Αντιγόνη" (1961), οι "Μικρές Αφροδίτες" (1963), με τον Νίκο Κούνδουρο να κερδίζει την Αργυρή Άρκτο και το "Vortex ή Το πρόσωπο της Μέδουσας" (1967) συμμετείχαν στο Φεστιβάλ Κινηματογράφου του Βερολίνου.

Τέλος, στο Φεστιβάλ Κινηματογράφου Θεσσαλονίκης η "Μανταλένα" (1960), η "Αντιγόνη" (1961), οι "Μικρές Αφροδίτες (1963), η "Προδοσία" (1964) και τα "Κορίτσια στον Ήλιο" (1968) κέρδισαν αρκετά βραβεία σε διάφορες κατηγορίες.

## Ενδεικτικός κατάλογος

## Παραπομπές

Κατηγορία:Ελληνικές ταινίες ανά δεκαετία
Τσεντομίρ Γιανέφσκι

Ο **Τσεντομίρ Γιανέφσκι** (, γεννημένος στις 3 Ιουλίου 1961) είναι Βορειομακεδόνας πρώην ποδοσφαιριστής που έπαιξε ως διεθνής ποδόσφαιρο τόσο για τη Γιουγκοσλαβία όσο και για τη Βόρεια Μακεδονία . Σήμερα είναι ο προπονητής της κυπριακής ομάδας πρώτης κατηγορίας, Ένωσις Νέων Παραλιμνίου.

## Παραπομπές


Κατηγορία:Προπονητές ποδοσφαίρου ΦΚ Βάρνταρ
Κατηγορία:Προπονητές ποδοσφαίρου Εθνικής Βόρειας Μακεδονίας
Κατηγορία:Προπονητές ποδοσφαίρου Εθνικού Άχνας
Κατηγορία:Προπονητές ποδοσφαίρου Ένωσις Νέων Παραλιμνίου
Κατηγορία:Προπονητές ποδοσφαίρου Ερυθρού Αστέρα
Κατηγορία:Προπονητές ποδοσφαίρου Κλαμπ Μπρυζ
Κατηγορία:Βορειομακεδόνες προπονητές ποδοσφαίρου
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Α΄ Κατηγορίας Γιουγκοσλαβίας
Κατηγορία:Ποδοσφαιριστές ΚΣΚ Λόκερεν
Κατηγορία:Ποδοσφαιριστές Ιστανμπούλσπορ ΑΣ
Κατηγορία:Ποδοσφαιριστές Σπορτίνγκ Σαρλερουά
Κατηγορία:Ποδοσφαιριστές Κλαμπ Μπρυζ
Κατηγορία:Ποδοσφαιριστές ΦΚ Βάρνταρ
Κατηγορία:Ποδοσφαιριστές Εθνικής Βόρειας Μακεδονίας
Κατηγορία:Βορειομακεδόνες ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες
Κατηγορία:Γιουγκοσλάβοι ποδοσφαιριστές
Κατηγορία:Αμυντικοί ποδοσφαιριστές
Πραγματευτής Αρκαδίας

Ο **Πραγματευτής** () είναι χωριό στο Δήμο της Νότιας Κυνουρίας του νομού Αρκαδίας. Γνωστό και ως Πραγματευτή βρίσκεται σε μια προνομιακή θέση και περιλαμβάνει τις παραλίες της Σαμπατικής και του Θιοπάφτου. Αν και οι μόνιμοι κάτοικοι του χωριού είναι ελάχιστοι σε σχέση με την περίοδο της ακμής του, οι επισκέπτες αυξάνουν τον πληθυσμό κατά την περίοδο των διακοπών και των εορτών. Μόνο λίγοι από τους κατοίκους παρέμειναν στην περιοχή και ασχολούνται με τις αγροτικές εργασίες. Οι υπόλοιποι μετανάστευσαν οικογενειακά ή στην ευρύτερη περιοχή της Αθήνας, στον Πειραιά και στο εξωτερικό στις ΗΠΑ, στον Καναδά, στην Αυστραλία και στη Βραζιλία. Σύμφωνα με την απογραφή του 2021 έχει 139 κατοίκους.

## Δείτε επίσης
* Αρκαδική Ριβιέρα
* Τσάκωνες
* Τσακωνική διάλεκτος
* Τσακώνικη ενδυμασία

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Παραδοσιακοί οικισμοί της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κατηγορία:Τσακωνιά
Monos

Οι ***Monos*** είναι πολεμική δραματική ταινία διεθνούς συμπαραγωγής του 2019, σε σκηνοθεσία του Αλεχάντρο Λάντες, σε σενάριο των Λάντες και Αλέξις ντος Σάντος και σε παραγωγή των Φερνάντο Έπσταϊν, Σαντιάγκο Ζαπάτα, Μάρτιν Σολιμπάκε, Κριστίνα Λάντες και Αλεχάντρο Λάντες. Πρωταγωνιστούν: Σοφία Μπουεναβεντούρα, Χουλιάν Χιράλντο, Κάρεν Κιντέρο Λόρα Κατριγιόν, Τζούλιαν Νίκολσον. Η ταινία ακολουθεί μια ομάδα ένοπλων εφήβων ανταρτών που έχουν αναλάβει να φρουρούν μια όμηρο.

## Υποδοχή και διακρίσεις
Η ταινία κυκλοφόρησε στις Ηνωμένες Πολιτείες στις 13 Σεπτεμβρίου 2019 από τους Neon και Participant, λαμβάνοντας θετικά σχόλια από κριτικούς.

Η ταινία έκανε την παγκόσμια πρεμιέρα της στο Φεστιβάλ Κινηματογράφου Σάντανς 2019 στις 26 Ιανουαρίου 2019, όπου κέρδισε το Βραβείο Ειδικής Κριτικής Επιτροπής για τον Δραματικό Παγκόσμιο Κινηματογράφο. Επιλέχθηκε ως η επίσημη πρόταση της Κολομβίας για την καλύτερη ξενόγλωσση ταινία μεγάλου μήκους στα 92α Όσκαρ και για Βραβείο Γκόγια Καλύτερης ιβηροαμερικανικής ταινίας στα 34α βραβεία Γκόγια.

## Παραπομπές

## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 2010
Κατηγορία:Αμερικανικές πολεμικές δραματικές ταινίες
Κατηγορία:Κολομβιανές ταινίες
Κατηγορία:Ισπανόφωνες ταινίες
Κατηγορία:Ταινίες του 2019
Κατάλογος ελληνικών ταινιών δεκαετίας 1970

Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου που κυκλοφόρησαν την δεκαετία του 1970.

Η ταινία "Ο Θίασος" ήταν αυτήν που κέρδισε τα περισσότερα βραβεία στο Φεστιβάλ Κινηματογράφου της Θεσσαλονίκης με 7 βραβεία συνολικά, μεταξύ άλλων της Καλύτερης Ταινίας, Σκηνοθεσίας, Σεναρίου και Α' Γυναικείου ρόλου, Α' Ανδρικού ρόλου. Ακολούθησε το "Happy Day" με 5 βραβεία, οι ταινίες "Αναπαράσταση" και "Τα κουρέλια τραγουδάνε ακόμα" με 4 βραβεία, το "Τι έκανες στον πόλεμο, Θανάση" με 3 βραβεία, η "Ιφιγένεια" και "Οι τεμπέληδες της εύφορης κοιλάδας" με 2 βραβεία και τέλος η "Ευδοκία" με 1 βραβείο.

## Ενδεικτικός κατάλογος

[thumb|250px|[Τι έκανες στον πόλεμο Θανάση;]]

## Παραπομπές

Κατηγορία:Ελληνικές ταινίες ανά δεκαετία
Σιδηροδρομικός Σταθμός Καματερού

Ο **Σιδηροδρομικός Σταθμός Καματερού** ήταν σιδηροδρομικός σταθμός στην Αθήνα, επί της γραμμής Πειραιά - Πάτρας , έναντι του δημαρχείου Καματερού. Ο σταθμός λειτούργησε ορισμένη χρονική στιγμή κατά το διάστημα λειτουργίας της γραμμής από το 1884 έως το 2007 και ειδικότερα την 1/11/1978 που ο ΟΣΕ καθιέρωσε προαστιακό σιδηρόδρομο από Αθήνα προς Ελευσίνα μέσω ΠΣΣ Αγίων Αναργύρων, Καματερού, Άνω Λιοσίων, Διυλιστηρίων και ΠΣΣ Ασπροπύργου. Το 2004 είχε προταθεί η επαναλειτουργία της γραμμής Πελοποννήσου με ελαφρύ μετρό (LRT) από Σταθμό Λαρίσης ή Κάτω Πατήσια προς Ελευσίνα μέσω του σταθμού Δημαρχείο Καματερού που θα αντικαθιστούσε τον σταθμό Καματερού. Στην μελλοντική επέκταση της γραμμής 2 του μετρό από Ανθούπολη προς Άνω Λιόσια μετά το 2030, ο σταθμός θα αντικατασταθεί από αντίστοιχο στην Πλατεία Δημοκρατίας στην ίδια δημοτική ενότητα (στάση ΟΣΥ Δημαρχείου).

## Παραπομπές


Kαματερό
Καματερό
Καματερό
Καματερό
Papo & Yo

Το ***Papo & Yo*** είναι ένα βιντεοπαιχνίδι περιπέτειας φαντασίας, που κυκλοφόρησε στις 14 Αυγούστου 2012 στο PlayStation 3 μέσω του PlayStation Network  και από τις 18 Απριλίου 2013 στα Microsoft Windows μέσω του Steam. Κυκλοφόρησε στις 7 Ιανουαρίου 2014 σε OS X και Linux μέσω του Humble Indie Bundle X. Το παιχνίδι περιλαμβάνει ένα νεαρό Βραζιλιάνο αγόρι τον Quico, το οποίο, ενώ κρύβεται από τον καταχρηστικό, αλκοολικό πατέρα του, βρίσκει τον εαυτό του να μεταφέρεται σε μια ονειρική φαβέλα, και συναντά ένα κανονικά υπάκουο πλάσμα, το Τέρας. Ο παίκτης, ως Quico, μπορεί να αλληλεπιδράσει με το Τέρας και να χειριστεί τα κτίρια της φαβέλας με μοναδικούς τρόπους, όπως στοιβάζοντας μεμονωμένες καλύβες το ένα πάνω στο άλλο, για να ολοκληρώσει παζλ και να προχωρήσει στο παιχνίδι. *Το Papo & Yo* σχεδιάστηκε από τον Vander Caballero, ο οποίος δημιούργησε την ιστορία με βάση το παρελθόν του στην αντιμετώπιση ενός κακοποιητικου και αλκοολικού πατέρα.

## Μουσική υπόκρουση
Ο προγραμματιστής Minority ανακοίνωσε μια κυκλοφορία soundtrack (που συντάχθηκε από τον Brian D'Oliveira) στο PSN σε μια ανάρτηση ιστολογίου, με προγραμματισμένη ημερομηνία κυκλοφορίας στις 18 Δεκεμβρίου 2012 στη Βόρεια Αμερική και μία ημέρα αργότερα για την Ευρώπη.

Είναι διαθέσιμο σε ψηφιακούς διανομείς όπως το PlayStation Network, το iTunes Store, το Amazon.com, Steam, SoundCloud κ.λπ. 

## Παραπομπές


## Εξωτερικοί σύνδεσμοι
* ''Papo & Yo'' explores abuse, fear, and poverty through... block puzzles? by Ars Technica
* Developer Minority website
*  Developer Minority website

Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια φαντασίας
Κάρλαϊλ

Το **Καρλάιλ** (αγγλικά: *Carlisle*, ), ή **Κάρλαϊλ** (όπως προφέρεται από τους κατοίκους) είναι πόλη της βόρειας Αγγλίας και έδρα της κομητείας Κάμπρια. Η πόλη είναι χτισμένη στη συμβολή των ποταμών Ήντεν, Κάλντιου και Πέττεριλ, μόλις 16 χιλιόμετρα από τα σύνορα της Σκωτίας, γι' αυτό και το προσωνύμιό της είναι συνοριακή πόλη (*Border city*).

Ο πληθυσμός της πόλης το 2008 ήταν 73.900 κάτοικοι, ενώ του ευρύτερου δήμου, που έχει έκταση 1.040 τ. χλμ., αριθμούσε 107.466 κατοίκους το 2011. 

Τον χειμώνα του 2005 μετά από έντονες βροχοπτώσεις τα ποτάμια της πόλης υπερχείλισαν με αποτέλεσμα να πλημμυρίσουν 1.700 κτίρια και να χάσουν τη ζωή τους 3 άνθρωποι.

Στην πόλη εδρεύει η ποδοσφαιρική ομάδα Κάρλαϊλ Γιουνάιτεντ.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Αγγλίας
Κατηγορία:Κάμπρια
Μαχνοβία

μικρογραφία|Η σημαία
Η **Μαχνοβία** (ρωσικά: Махновщина‎ Makhnovshchyna) προέκυψε από μια προσπάθεια να σχηματιστεί μια ακρατική αναρχική κοινωνία κατά την Ουκρανική Επανάσταση του 1917 έως το 1921. Υπήρξε από το 1918 έως το 1921, κατά τη διάρκεια του οποίου τα «ελεύθερα σοβιέτ» και οι ελευθεριακές κοινότητες λειτουργούσαν υπό την προστασία του Επαναστατικού Εξεγερσιακού Στρατού της Ουκρανίας του Νέστορ Μάχνο. Η περιοχή είχε πληθυσμό περίπου επτά εκατομμύρια.

## Ανθρώπινα δικαιώματα
Η Μαχνοβία κατάργησε όλους τους περιορισμούς στον τύπο, την ομιλία, τη συνέλευση και τις πολιτικές οργανώσεις. Έξι νέες εφημερίδες σχηματίστηκαν, μεταξύ των οποίων η δεξιά Σοσιαλιστική-Επανάσταση Narodovlastie (Η Λαϊκή Δύναμη), η αριστερή Σοσιαλιστική-Επαναστατική Znamya Vosstanya (Το Πρότυπο της Επανάστασης) και η Μπολσεβίκικη Zvezda (Αστέρι).

## Παραπομπές


## Βιβλιογραφία
* Peter Arshinov, ''History of the Makhnovist Movement (1918-1921)'', 1923.
* Alexandre Skirda, *Nestor Makhno: Anarchy's Cossack - The struggle for Free Soviets in the Ukraine 1917-1921*. AK Press, 2004

Κατηγορία:Κοινωνία της Ουκρανίας
Κατηγορία:Ιστορία της Ουκρανίας
Νομοθεσία αρμενικής υπηκοότητας

Η **νομοθεσία περί αρμενικής υπηκοότητας** βασίζεται κυρίως στο κριτήριο του «δικαίου του αίματος» (jus sanguinis). Εγκρίθηκε στις 6 Νοεμβρίου 1995 και αναθεωρήθηκε το 2007, όταν επιτράπηκε για πρώτη φορά η κτήση διπλής υπηκοότητας.

## Απόκτηση αρμενικής υπηκοότητας
Η υπηκοότητα του πολίτη της Αρμενίας αποκτάται:

* μέσω αναγνώρισης της υπηκοότητας
* μέσω της γέννησης
* μέσω της αποδοχής της υπηκοότητας
* μέσω της επανάκτησης της υπηκοότητας
* μέσω της αποδοχής της υπηκοότητας ομαδικά
* από το πλαίσιο που προβλέπεται στις διεθνείς συνθήκες της Αρμενίας.
Περιλαμβάνει το δικαίωμα επιστροφής της υπηκοότητας για πολίτες της αρμενικής διασποράς.

### Γέννηση
Ένα παιδί που γεννιέται στην Αρμενία αποκτά την αρμενική υπηκοότητα εάν:

* Οι γονείς έχουν την αρμενική υπηκοότητα κατά τη στιγμή της γέννησης του παιδιού, ανεξάρτητα από τον τόπο γέννησης.
* Ο ένας γονέας έχει την αρμενική υπηκοότητα κατά τη στιγμή της γέννησης του παιδιού, ενώ ο άλλος γονέας είναι άγνωστος ή άγνωστης υπηκοότητας. Εάν, κατά τη στιγμή της γέννησης του παιδιού, ένας από τους δύο γονείς έχει αρμενική υπηκοότητα και ο άλλος γονέας είναι αλλοδαπός πολίτης, ο προσδιορισμός της υπηκοότητας του παιδιού προσδιορίζεται με γραπτή συγκατάθεση και των δύο γονέων.
* Είναι παιδί γονιών, οι οποίοι δεν διαθέτουν αρμενική υπηκοότητα, αλλά γεννήθηκε στο έδαφος της Αρμενίας αποκτά την υπηκοότητα της Αρμενίας.

### Αναγνώριση
Τα ακόλουθα άτομα αναγνωρίζονται ως πολίτες της Αρμενίας:

* Οι πολίτες της πρώην Αρμενικής Σοβιετικής Σοσιαλιστικής Δημοκρατίας που διαμένουν μόνιμα στο έδαφος της Δημοκρατίας της Αρμενίας, οι οποίοι μέχρι την θέσπιση του παρόντος συντάγματος, δεν είχαν αποκτήσει την υπηκοότητα άλλου κράτους ή απορρίψει την υπηκοότητα αυτή.
* Άτομα χωρίς υπηκοότητα ή πολίτες άλλων πρώην Δημοκρατιών της Σοβιετικής Ένωσης, που διαμένουν μόνιμα στην Αρμενία, και είχαν υποβάλει αίτημα για την απόκτηση της υπηκοότητας πριν από τις 31 Δεκεμβρίου 2003.
* Πολίτες της πρώην Αρμενικής ΣΣΔ, οι οποίοι ζουν έξω από τη Δημοκρατία της Αρμενίας και δεν έχουν αποκτήσει την υπηκοότητα άλλης χώρας.

### Πολιτογράφηση
Κάθε πρόσωπο που δεν έχει την αρμενική υπηκοότητα μπορεί να τη λάβει εάν:
* είναι ηλικίας 18 ετών και άνω
* έχει διαμείνει νόμιμα στην Αρμενία τα τελευταία 3 χρόνια
* μιλάει άπταιστα την αρμενική γλώσσα
* είναι εξοικειωμένο με το Σύνταγμα της Αρμενίας

Ένα άτομο που δεν έχει την αρμενική υπηκοότητα μπορεί να την λάβει χωρίς την προϋπόθεση της παραμονής στη χώρα, εάν:
* έχει γονείς ή τουλάχιστον έναν γονέα που είχε την υπηκοότητα της Αρμενίας στο παρελθόν 
* είχε γεννηθεί στο έδαφος της Αρμενίας και είχε υποβάλει αίτηση για την απόκτηση υπηκοότητας της Αρμενίας εντός 3 ετών από την ηλικία των 18 ετών
* είναι Αρμένιος από καταγωγή και έχει διαμείνει στο έδαφος της Αρμενίας.

Το άτομο που αποδέχεται την υπηκοότητα της Αρμενίας πρέπει να διαβάσει ένα ειδικό κείμενο ορκομωσίας στα αρμενικά και να το υπογράψει.

## Παραπομπές

## Εξωτερικοί σύνδεσμοι
* Κείμενα του αρμενικού νόμου για την υπηκοότητα

Κατηγορία:Δίκαιο της Αρμενίας
Εγκυκλοπαίδεια Δομή

Η **εγκυκλοπαίδεια Δομή** είναι μια από τις πιο γνωστές ελληνικές εγκυκλοπαίδειες. Για πρώτη φορά εκδόθηκε το 1966 σε 15 τόμους, από τον Χρήστο Τεγόπουλο σε συνεργασία με τον αδερφό του Αυγερινό Τεγόπουλο και τον Κώστα Ασημακόπουλο. Διέθετε ιδιαίτερα χαρακτηριστικά για την εποχή της σε σχέση με τις άλλες εγκυκλοπαίδειες, καθώς ήταν γραμμένη στη Δημοτική γλώσσα, ήταν έγχρωμη και είχε θεματική διάταξη των περιεχομένων της. Κατά την πορεία των μετέπειτα εκδόσεων της διευθυντές σύνταξης διετέλεσαν o Μανώλης Γυαλουράκης και ο Βασίλης Δουβίτσας. Η τελευταία και πιο ανανεωμένη έκδοσή της που κυκλοφόρησε το 2007 από τις Εκδόσεις «ΔΟΜΗ» Α.Ε., περιείχε 32 τόμους συνοδευόμενους από δύο επιπλέον τόμους αφιερωμένους στη γεωγραφία της Ελλάδας. 

Χαρακτηριστική φράση της εποχής που κυκλοφορούσε ήταν η φράση «*Μα ποιος είσαι; Η ΔΟΜΗ είσαι;»* η οποία προέκυψε από σχετική τηλεοπτική διαφήμιση και υποδήλωνε αυτόν που κάνει υπέρμετρη επίδειξη των γνώσεων του. Το ιστορικό μότο της εγκυκλοπαίδειας είναι: «όλες οι γνώσεις για όλους».

## Παραπομπές


## Εξωτερικοί σύνδεσμοι
* Μα ποιός είσαι η ΔΟΜΗ είσαι;- Ιστορική διαφήμιση της εγκυκλοπαίδειας, YouTube

Κατηγορία:Ελληνικές εγκυκλοπαίδειες
Αδελαΐδα των Παρισίων

Η **Αδελαΐδα του Παρισιού** (850/853 - 10 Νοεμβρίου 901) από τον Οίκο των Γεραρδιδών ήταν βασίλισσα των Δυτικών Φράγκων, ως δεύτερη σύζυγος του Λουδοβίκου Β΄ του Τραυλού Βασιλιά των Δυτικών Φράγκων. Γιος της ήταν ο μετέπειτα βασιλιάς Κάρολος ο Απλός των Δυτικών Φράγκων. Ο πατέρας της ήταν ο Άνταλαρντ του Παρισιού, που διετέλεσε παλατινός κόμης, και κόμης των Παρισίων. Ο βασιλιάς Κάρολος Β΄ ο Φαλακρός της Φραγκίας επέλεξε σαν νύφη για τον γιο του την Αδελαΐδα, παρά το γεγονός ότι ο Λουδοβίκος ο Τραυλός ήταν ήδη νυμφευμένος μυστικά με την Ανσγκάρδη της Βουργουνδίας. Ο Λουδοβίκος ο Τραυλός και η Ανσγκάρδη είχαν αποκτήσει δύο γιους: ήταν οι μετέπειτα βασιλείς Λουδοβίκος Γ΄ της Γαλλίας και Καρλομάνος Β΄. Ο Κάρολος Β΄ ο Φαλακρός διέταξε τον πάπα Ιωάννη Η΄ να διαλύσει τον γάμο του γιου του, και τον Φεβρουάριο του 875 πάντρεψε τον Λουδοβίκο τον Τραυλό με την Αδελαΐδα του Παρισιού. 

Η νομιμότητα τού γάμου ήταν υπό αμφισβήτηση, λόγω της συγγένειας που υπήρχε μεταξύ τους· ο πάπας έστεψε βασιλιά τον Λουδοβίκο Β΄ τον Τραυλό (7 Σεπτεμβρίου 878), αλλά αρνήθηκε να στέψει την Αδελαΐδα. Όταν απεβίωσε ο Λουδοβίκος Β΄ ο Τραυλός στην Κομπιένη (10 Απριλίου 879), η Αδελαΐδα ήταν έγκυος: λίγους μήνες αργότερα γέννησε γιο, τον μετέπειτα βασιλιά Κάρολο τον Απλό (17 Σεπτεμβρίου 879). Η γέννηση του γιου έφερε σύγκρουση ανάμεσα στην Αδελαΐδα και την Ανσγκάρδη, που την κατηγόρησε για μοιχεία· η Αδελαΐδα από την άλλη αμφισβήτησε τα κληρονομικά δικαιώματα των γιων τής Ανσγκάρδης. Η Αδελαΐδα κέρδισε τελικά, αλλά οι γιοι της Ανσγκάρδης Λουδοβίκος Γ΄ και Καρλομάνος Β΄ παρέμειναν στον θρόνο μέχρι το τέλος τους, και δεν απέκτησαν παιδιά (882, 884). Ο Κάρολος Γ΄ ο Απλός δεν κατάφερε ούτε τότε να κερδίσει τον θρόνο. Τους γιους τής Ανσγκάρδης διαδέχθηκαν ο Εύδης Α΄ της Γαλλίας και ο Κάρολος Γ΄ ο Παχύς της Ανατολικής Φραγκίας. Ο Κάρολος Γ΄ ο Απλός κατόρθωσε αργότερα με πολύ κόπο να κερδίσει τον θρόνο του πατέρα του: η μητέρα του τον υποστήριξε και τον έστεψε (28 Ιανουαρίου 893) βασιλιά της Δυτικής Φραγκίας. Η Αδελαΐδα απεβίωσε στο Λαν (10 Σεπτεμβρίου 901) και τάφηκε στο αβαείο του Σαιντ-Κορνέιγ στην Κομπιένη.

## Παραπομπές


## Πηγές
*McKitterick, Rosamond (2005). New Cambridge Medieval History. Cambridge University Press. 
*Rosamond McKitterick, The Frankish Kingdoms under the Carolingians, (Pearson Education Limited, 1999)

Κατηγορία:Βασίλισσες και Αυτοκράτειρες της Γαλλίας
Κατηγορία:Σύζυγοι των βασιλέων των Φράγκων
Αλεσάντρο Τσίτσερι

Ο **Αλεσάντρο Τσίτσερι** (Έρμπα, 10 Φεβρουαρίου 1932 – Μόντσα, 1990) ήταν Ιταλός αθλητής της σκοποβολής και επιχειρηματίας.

Το 1956 έλαβε μέρος στους Ολυμπιακούς αγώνες της Μελβούρνης όπου κατέκτησε το χάλκινο μετάλλιο στο αγώνισμα του τραπ. Το 1958 κατέκτησε το ασημένιο μετάλλιο στο ομαδικό τράπ στο Παγκόσμιο πρωτάθλημα σκοποβολής της Μόσχας και το 1959 στο ίδιο αγώνισμα το χρυσό μετάλλιο στο Παγκόσμιο πρωτάθλημα πήλινου στόχου του Καΐρου. Και τις δύο φορές ήταν μέρος της ομάδας ο αδερφός του Ντανιέλε Τσίτσερι.

Στο Ευρωπαϊκό πρωτάθλημα πήλινου στόχου του Παρισιού το 1957 κέρδισε το χάλκινο μετάλλιο πίσω από τον αδερφό του. Με την εθνική ομάδα σκοποβολής της Ιταλίας συμμετείχε στους Μεσογειακούς αγώνες της Βαρκελώνης το 1955 όπου κατέκτησε το χάλκινο μετάλλιο στο ατομικό τραπ και το χρυσό μετάλλιο στο ομαδικό τράπ.

Ήταν παντρεμένος με τη Μαρία Λοντιτζιάνι με την οποία είχε τέσσερα παιδιά, τον Μάσιμο, τον Ρομπέρτο, τον Μάρκο και τον Κλαούντιο. Εκτός από τον αθλητισμό, μαζί με τον αδελφό του Ντανιέλε είχε συμβάλει στην ανάπτυξη της Beta Utensili, μια εταιρεία που ιδρύθηκε από τον παππού του, τον Αλεσάντρο. Πέθανε το 1990 στη Μόντσα σε ηλικία 58 ετών.

## Παραπομπές


Κατηγορία:Ιταλοί αθλητές της σκοποβολής
Κατηγορία:Αθλητές στους Μεσογειακούς Αγώνες 1955
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Κατηγορία:Κάτοχοι μεταλλίων του Παγκοσμίου Πρωταθλήματος Πήλινου Στόχου
Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής
Κοτομπουκιά

μικρογραφία|Κοτομπουκιές καλυμμένες με μέλι σε ένα εστιατόριο
Οι **κοτομπουκιές** (αγγλικά: chicken nuggets) είναι μικρές μπουκιές που προέρχονται από το στήθος του κοτόπουλου. Στην ουσία είναι παναρισμένα κομμάτια που τηγανίζονται ή ψήνονται στον φούρνο. Αρκετά παρόμοιο φαγητό με τις κοτομπουκιές είναι το σνίτσελ, φαγητό που εμφανίστηκε για πρώτη φορά στην αυστριακή και γερμανική κουζίνα. Οι κοτομπουκιές είναι γνωστό φαγητό τόσο στην Ελλάδα όσο και στο εξωτερικό, κυρίως στις ΗΠΑ.
Ζόρκα του Μαυροβουνίου

H **Ζόρκα** (σερβ. *Zorka Petrović-Njegoš/Зорка Петровић-Његош*, γεννηθείσα ***Λιούμπιτσα***, 23 Δεκεμβρίου 1864 - 16 Μαρτίου 1890) του Οίκου των Πέτροβιτς-Νιέγκος ήταν πριγκίπισσα του Μαυροβουνίου και μετέπειτα πριγκίπισσα της Σερβίας.

## Βιογραφία
Γεννήθηκε στις 23 Δεκεμβρίου 1864 στο Τσέτινιε, και ήταν το πρώτο παιδί και η πρώτη κόρη του Νικολάου Α΄ του Μαυροβουνίου και της Μιλένα Βούκοτιτς. Είχε ακόμη 9 αδέλφια. 

Αρχικά, έλαβε κατ' οίκον εκπαίδευση και στην ηλικία των 11 ετών εστάλη στο Ινστιτούτο Σμόλνυ στην Αγία Πετρούπολη, όπου αργότερα φοίτησαν 5 από τις 7 αδελφές της.

Την 1η Αυγούστου 1883 παντρεύτηκε τον πρίγκιπα Πέτρο Καραγεώργεβιτς της Σερβίας στο Τσέτινιε. Λίγο πριν το γάμο άλλαξε το όνομα της σε *Ζόρκα*. Η ένωση αυτή ήταν δημοφιλής με του δύο λαούς που πίστευαν ότι θα βελτίωνε τις μεταξύ του σχέσεις. Απέκτησαν πέντε παιδιά:
*την Ελένη (1884 - 1962), παντρεύτηκε τον Ιωάννη Κωνσταντίνοβιτς της Ρωσίας. Απέκτησαν 2 παιδιά.
*τη Μιλένα (1886 - 1887).
*το Γεώργιο (1887 - 1972), παντρεύτηκε τη Ραντμίλα Ράντονιτς. Δεν απέκτησαν παιδιά.
*τον Αλέξανδρο (1888 - 1934), παντρεύτηκε τη Μαρία της Ρουμανίας. Απέκτησαν 3 παιδιά.
*τον Ανδρέα (16 Μαρτίου 1890), πέθανε λίγες ώρες μετά τη γέννηση του.

Πέθανε στον τοκετό στις 16 Μαρτίου 1890 στο Τσέτινιε σε ηλικία 25 ετών και ενταφιάστηκε στην Εκκλησία του Αγίου Γεωργίου στην Τοπόλα της Σερβίας. Το 1903 ο σύζυγός της έγινε βασιλιάς της Σερβίας, ενώ το 1918 ανακηρύχθηκε βασιλιάς των Σέρβων, Κροατών και Σλοβένων.

Στις 3 Ιουνίου 1926 ανεγέρθηκε ένα μνημείο προς τιμήν της. Ήταν το πρώτο μνημείο που ανεγέρθηκε για γυναίκα στη Σερβία.

## Παραπομπές
* Royal Mausoleum Oplenac
* The Njegoskij Fund Public Project: Private family archives-based digital documentary fund focused on history and culture of Royal Montenegro.
* Crnogorska princeza Zorka 
* Crnogorske princeze 


Κατηγορία:Οίκος των Πέτροβιτς-Νιέγκος
Κατηγορία:Οίκος των Καραγεώργεβιτς
Συνταγματικό Δικαστήριο της Αρμενίας

Το **Συνταγματικό Δικαστήριο της Αρμενίας** (αρμενικά: *Հայաստանի Հանրապետության սահմանադրական դատարան*) αποτελεί το ανώτατο νομικό όργανο, αρμόδιο για τη συνταγματική εξέταση-μελέτη νόμων της Αρμενίας. Πρόκειται για ένα δικαστικό όργανο που είναι ξεχωριστό και ανεξάρτητο από την εκτελεστική, τη νομοθετική, αλλά και τη δικαστική εξουσία. Είναι υπεύθυνο για την εποπτεία της συνταγματικότητας των νόμων και άλλων νομοθετικών πράξεων. Ο νόμος περί του συνταγματικού δικαστηρίου της Αρμενίας περιγράφεται τόσο στο αρμενικό σύνταγμα όσο και σε άλλα νομοθετικά κείμενα της χώρας.

Το σύσταση του Συνταγματικού Δικαστηρίου αποφασίστηκε με το δημοψήφισμα της 5ης Ιουλίου 1995. Το σχετικό νομοσχέδιο εγκρίθηκε από την Αρμενική Εθνοσυνέλευση στις 20 Νοεμβρίου 1995 και υπογράφηκε από τον Πρόεδρο της Δημοκρατίας Λεβόν Τερ-Πετροσιάν στις 6 Δεκεμβρίου 1995. Στις 5 και 6 Φεβρουαρίου 1996 διορίστηκαν τα μέλη του Συνταγματικού Δικαστηρίου και το Δικαστήριο άρχισε να λειτουργεί στις 6 Φεβρουαρίου 1996, όταν τα μέλη του ορκίστηκαν ενώπιον της Εθνοσυνέλευσης. Σημερινός πρόεδρος του Συνταγματικού Δικαστηρίου είναι ο Χράϊρ Τοβμασιάν.

## Εξουσίες του Δικαστηρίου
Το Συνταγματικό Δικαστήριο, σύμφωνα με τα όσα προβλέπονται στο νόμο για τη λειτουργία του:

# Εξετάζει τη συμμόρφωση των νόμων, των ψηφισμάτων της Εθνοσυνέλευσης, των διαταγμάτων και των εντολών του Προέδρου της Δημοκρατίας, των αποφάσεων του Πρωθυπουργού και των φορέων της τοπικής αυτοδιοίκησης με το Σύνταγμα.
# Πριν από την επικύρωση των διεθνών συνθηκών εξετάζεται η συμμόρφωση των δεσμεύσεων, που προβλέπονται σε αυτές τις συνθήκες, με το Σύνταγμα.
# Επιλύει όλες τις διαφορές που προκύπτουν από τα αποτελέσματα των δημοψηφισμάτων. Επιλύει ακόμη όλες τις διαφορές που προκύπτουν από αποφάσεις που υιοθετούνται σχετικά με τις εκλογές του Προέδρου της Δημοκρατίας και των βουλευτών.
# Εξετάζει ανυπέρβλητα ή εξαλειφόμενα εμπόδια για έναν υποψήφιο για την Προεδρία της Δημοκρατίας
# Αποφασίζει σχετικά με την ύπαρξη λόγων μομφής κατά του Προέδρου της Δημοκρατίας
# Αποφασίζει σχετικά με την ανικανότητα του Προέδρου να εκπληρώσει τα καθήκοντά του
# Να αποφασίζει σχετικά με τον τερματισμό της θητείας μέλους του Συνταγματικού Δικαστηρίου, την κράτησή του ή την δίωξή του, καθώς και την απόδοση σε αυτό διοικητικής ποινής.
# Αποφασίζει σχετικά με τους λόγους απαλλαγής ατόμου της τοπικής αυτοδιοίκησης.
# Σε περιπτώσεις που προβλέπονται από το νόμο, εκδίδει απόφαση σχετικά με την αναστολή ή την απαγόρευση των δραστηριοτήτων πολιτικού κόμματος.

## Παραπομπές

Κατηγορία:Κυβέρνηση της Αρμενίας
Ιδιώματα του Νομού Σερρών

Στην περιοχή του Νομού Σερρών υπάρχουν διάφορα τοπικά ιδιώματα και ντοπιολαλιές. Για πολλά από αυτά, έχουν δημιουργηθεί διάφορα έργα όπως λεξικά, γλωσσάρια, εργασίες ενώ έχουν πραγματοποιηθεί και έρευνες.

## Νταρνάκικο Ιδίωμα

Υπάρχει το Νταρνάκικο ιδίωμα το οποίο ομιλείται στα Δαρνακοχώρια, μια ιστορική περιοχή της ανατολικής Μακεδονίας η οποία περιλαμβάνει 5 χωριά: Εμμανουήλ Παπάς Σερρών, Άγιο Πνεύμα Σερρών, Νέο Σούλι Σερρών, Χρυσό Σερρών και Πεντάπολη Σερρών. Παλαιότερα, ως Δαρνακοχώρια θεωρούνταν επίσης τα χωριά Τούμπα και Συκιά Σερρών.

## Η Σερραϊκή διάλεκτος

Επίσης, αναφέρεται η ύπαρξη ομιλητών ενός Σερραϊκού ιδιώματος στην πόλη των Σερρών, ενώ μάλιστα το 1957 εκδόθηκε έργο που αφορά την κατονομαζόμενη «Σερραϊκή διάλεκτο». Είναι πιθανή η ανάμειξη στοιχείων προσφυγικών και προϋπαρχόντων τοπικών ιδιωμάτων με την «Σερραϊκή διάλεκτο». Δεν υπάρχει άλλο έργο που να πραγματεύεται το συγκεκριμένο ιδίωμα, παρ' όλο που έχει αποδειχθεί η ξεχωριστή του ύπαρξη. Για αυτό το γεγονός, πιθανότατα να ευθύνεται ο αόριστος χαρακτηρισμός του ως «χωριάτικα».

## Διάφορα άλλα τοπικά ιδιώματα

Επίσης, υπάρχουν ντοπιολαλιές όπως του Βαμβακόφυτου Σερρών, της περιοχής Τερπνής - Νιγρίτας, του Δημητριτσίου Σερρών, της Βέργης Σερρών, της Πρώτης Σερρών και του ευρύτερου νοτιοανατολικού τμήματος του Νομού Σερρών. Το 1922, οι Μικρασιάτες αλλά και οι Θρακιώτες και Πόντιοι πρόσφυγες έφεραν από τις ιδιαίτερες πατρίδες τους διάφορα ιδιώματα και διάφορες λέξεις, οι οποίες αναμίχθηκαν με τις ήδη υπάρχουσες της ευρύτερης περιοχής. Αυτό είχε ως αποτέλεσμα την μείωση της ισχύος των ντοπιολαλιών, σε συνδυασμό και με την αστικοποίηση. Σε αυτό το σημείο βέβαια πρέπει να σημειωθεί ότι εξαίρεση αποτελεί το Νταρνάκικο ιδίωμα.

## Λέξεις ανά τον Νομό

Σε διάφορες περιοχές του Νομού, παρατηρείται διαφοροποίηση για ορισμένες λέξεις ακόμη και σε επίπεδο χωριών. Χαρακτηριστική λέξη είναι το ποπ-κορν. Έτσι, αν και σε όλο τον νομό συναντάται ως *πατλάκια* ή *παπαλούτσες*, εντούτοις τοπικά συναντάται και ως *σκαστερά* (Μαυροθάλασσα Σερρών), *φούσκες* (Αηδονοχώρι Σερρών), *πατλαντίκες* και *πατλάκια* (Σκούταρι Σερρών), *παπαλιόσκες* (Νικόκλεια Σερρών), *παρπαζόλες* ή *παπαρούσκες* (περιοχή της Νιγρίτας), *παπαλούτσκες* (Βαμβακούσσα Σερρών) ή *παπόσκες* (Χρυσό Σερρών).

## Παραπομπές

Κατηγορία:Περιφερειακή ενότητα Σερρών
Σπήλαιο Γκέλερτ

μικρογραφία|307x307εσ|Σπήλαιο Γκέλερτ
Το **Σπήλαιο Γκέλερτ** (Ουγγρικά: Gellérthegyi-barlang) είναι μέρος ενός δικτύου σπηλαίων στον λόφο Γκέλερτ στη Βουδαπέστη της Ουγγαρίας.Το σπήλαιο αναφέρεται επίσης ως > (Szent Iván-barlang), ερημίτης που έζησε εκεί και θεωρείται ότι χρησιμοποιούσε το φυσικό ιαματικό νερό μιας λασπώδους λίμνης δίπλα στο σπήλαιο για να θεραπεύσει τους ασθενείς. Ενδεχομένως, το ίδιο νερό τροφοδοτούσε τις πισίνες του παλιού *Sáros fürdő* , που τώρα ονομάζεται Λουτρά Γκέλερτ.

## Ιστορία
αριστερά|μικρογραφία|271x271εσ
Τον 19ο αιώνα το σπήλαιο κατοικήθηκε από μια φτωχή οικογένεια που έχτισε ένα μικρό σπίτι στην είσοδο.Η είσοδος του σπηλαίου έκλεισε με σανίδα και χρησιμοποιήθηκε ως αυλή αγροτών.Αυτή η κατάσταση καταγράφηκε σε έναν πίνακα από τον *Mihály Mayr* (τη δεκαετία του 1860) και σε μια φωτογραφία του *György Klösz* το 1877.

Η πρώτη σύγχρονη είσοδος για τις σπηλιές κατασκευάστηκε τη δεκαετία του 1920 από μια ομάδα μοναχών του Τάγματος του Οσίου Παύλου οι οποίοι είχαν εμπνευστεί τη κατασκευή από παρόμοιες πέτρινες κατασκευές κατά τη διάρκεια ενός προσκυνήματος στη Λούρδη της Γαλλίας.Ο Κάλμαν Λουξ, καθηγητής στο Τεχνολογικό Πανεπιστήμιο της Βουδαπέστης ήταν ο υπεύθυνος αρχιτέκτονας.Μετά το 1926 λειτούργησε ως παρεκκλήσι και μοναστήρι μέχρι το 1951.Κατά τη διάρκεια αυτής της περιόδου, επίσης χρησίμευσε ως νοσοκομείο για τον στρατό της ναζιστικής Γερμανίας κατά τον Β 'Παγκόσμιο Πόλεμο.
αριστερά|μικρογραφία|272x272εσ
Το 1945, ο Σοβιετικός Στρατός κατέλαβε τη Βουδαπέστη.Επί έξι χρόνια, το σπήλαιο συνέχισε τις θρησκευτικές του λειτουργίες, αλλά το 1951, η Αρχή Προστασίας του Κράτους εισέβαλε στο παρεκκλήσι ως μέρος της δράσης κατά της Καθολικής Εκκλησίας.Ως αποτέλεσμα της επιδρομής, το σπήλαιο σφραγίστηκε, ο ανώτερος του μοναστηριού, *Ferenc Vezér*, καταδικάστηκε σε θάνατο και τα υπόλοιπα μέλη φυλακίστηκαν για πάνω από δέκα χρόνια.

Άνοιξε ξανά στις 27 Αυγούστου 1989 και μέχρι το 1992, το παρεκκλήσι είχε αποκατασταθεί και το Τάγμα του Οσίου Παύλου είχε επιστρέψει στο σπήλαιο.Σήμερα, οι μοναχοί συνεχίζουν να εκτελούν θρησκευτικές λειτουργίες, αν και το σπήλαιο είναι επίσης τουριστικό αξιοθέατο.Η εκκλησία συμπληρώνεται από ένα μυστηριώδες μοναστήρι σκαλισμένο στο βράχο και διακοσμημένο με εντυπωσιακούς νεογοτθικούς πυργίσκους.Τα τείχη της σπηλιάς σχηματίζονται από φυσικό βράχο.Η εκκλησία διαθέτει πολλά δωμάτια ένα από τα οποία είναι διακοσμημένο με σκαλίσματα ενός πιστού του Τάγματος του Οσίου Παύλου .Η βεράντα μπροστά από την είσοδο φυλάσσεται από το άγαλμα του Αγίου Στεφάνου που στέκεται δίπλα στο άλογό του.
μικρογραφία|285x285εσ

## Παραπομπές
# "Gellért Hill Cave, also known as Saint Ivan's Cave"
# "Gellért Hotel and Baths"
# "Budapest Cave Church"
# "Gellert Hill Cave and an Unusual Church with a Brutal History"

Γκελερτ
Κατηγορία:Γεωγραφία της Ουγγαρίας
Υπηρέτης του Λαού (πολιτικό κόμμα)

Ο **Υπηρέτης του Λαού** ( ) είναι ένα κεντρώο και ευρωατλαντιστικό πολιτικό κόμμα στην Ουκρανία που ιδρύθηκε στις 31 Μαρτίου 2018. Το κόμμα ιδρύθηκε από τους δημιουργούς της ομότιτλης τηλεοπτικής σειράς *[[Υπηρέτης του Λαού]]*. Πρόεδρος του κόμματος είναι η Ολένα Σούλιακ, παρόλο που *de facto* ηγέτης είναι ο πρόεδρος της χώρας Βολοντίμιρ Ζελένσκι. Ο Ζελένσκι ήταν και ο πρωταγωνιστής που υποδύθηκε τον Πρόεδρο της Ουκρανίας στη ομώνυμη σειρά και κατάφερε πράγματι να κερδίσει στις εκλογές της 21ης Απριλίου 2019 και να γίνει ο 6ος Πρόεδρος της χώρας. 

Στις Ουκρανικές βουλευτικές εκλογές του 2019, το κόμμα κέρδισε τις 254 από τις 450 έδρες του Βερχόβνα Ράντα, και τώρα είναι το κυβερνών κόμμα.  

## Ιστορία
Το 2015 ο Βολοντίμιρ Ζελένσκι έγινε το αστέρι της τηλεοπτικής σειράς Υπηρέτης του Λαού, στην οποία υποδύθηκε τον Πρόεδρο της Ουκρανίας. Η σειρά ήταν παραγωγής της "*Κβάρταλ 95*", της οποίας συνιδρυτής είναι ο Ζελένσκι. Το ομότιτλο κόμμα ιδρύθηκε επίσημα στις 31 Μαρτίου 2018, και πρώτος αρχηγός του κόμματος ήταν ο δικηγόρος της "*Κβάρταλ 95"*, ο Ιβάν Μπακάνοφ. Ωστόσο, νομικά το κόμμα διαδέχθηκε το Κόμμα της Αποφασιστικής Αλλαγής που υπήρχε από τον Απρίλιο του 2016. 

Ο Ζελένσκι εκπροσώπησε το Υπηρέτης του Λαού στις Ουκρανικές προεδρικές εκλογές του 2019, και κέρδισε τον πρώην Πρόεδρο Πέτρο Ποροσένκο συγκεντρώνοντας το 73,22% των ψήφων στον δεύτερο γύρο. Κατά την προεκλογική περίοδο, ο Ζελένσκι δήλωσε ότι το κόμμα του δεν θα συμμαχήσει με το κόμμα του Ποροσένκο, ούτε με το κόμμα των Μέντβεντσουκ και Μπόικο. Στις 27 Μαΐου ο Ντμίτρο Ραζούμκοφ έγινε αρχηγός του κόμματος. Στις 2 Ιουνίου 2019 έληξε η υποβολή των υποψηφιοτήτων για τις βουλευτικές εκλογές της 21ης Ιουλίου.  Στις 7 Ιουνίου 2019 ο Ραζούμκοφ επιβεβαίωσε ότι όλοι οι υποψήφιοι του κόμματος ήταν νέοι πολιτικοί, και κανείς τους δεν έχει ξαναμπεί στη βουλή. Στις εκλογές το κόμμα ήρθε πρώτο, συγκεντρώνοντας το 43,16% των ψήφων (254 έδρες) και σχημάτισε κυβέρνηση πλειοψηφίας. Όλοι οι βουλευτές του ήταν πράγματι νέοι πολιτικοί, με μέσο όρο ηλικίας 39 ετών. Την 29η Αυγούστου ο Ραζούμκοφ έγινε Πρόεδρος του Κοινοβουλίου. Στις 10 Νοεμβριόυ ο Ολεξάντρ Κορνιένκο έγινε ο νέος αρχηγός του κόμματος.
## Αποτελέσματα εκλογών
### Βερχόβνα Ράντα

### Προεδρικές εκλογές

## Παραπομπές


Κατηγορία:Ουκρανικά πολιτικά κόμματα
Κατηγορία:Σελίδες με πηγές CS1 στα Ουκρανικά (uk)
Τζουρτζουρά

Η **Οροσειρά Τζουρτζουρά** (, *Τζαμπάλ Τζουρτζουρά*, βερβερικά: *Adrar n Jerjer*) είναι οροσειρά του Άτλαντα Τελλ, μέρος του ορεινού συστήματος του Άτλαντα. Βρίσκεται στην περιοχή Καβυλία της Αλγερίας. 

## Γεωγραφία
Η Τζουρτζουρά είναι ορεινός όγκος που αποτελείται από δύο διακριτές οροσειρές, μία στο βορρά με τις υπο-οροσειρές Χαϊζέρ και Ακουκέρ και την άλλη στο νότο. Το υψηλότερο σημείο της, η κορυφή Λαλλά Χεντιτζά γνωστή στα καβυλιακά ως *Tamgut Aâlayen*, έχει υψόμετρο 2.308 μ. και βρίσκεται στη νότια οροσειρά. Άλλες αξιοσημείωτες κορυφές είναι η Ις Ν΄Τιμεντουίν (أكارو تيمدواي) με υψόμετρο 2.305 μέτρα, μια κορυφή που βρίσκεται στην κεντρική περιοχή του ορεινού όγκου, το υψηλότερο σημείο της υπο-οροσειράς Ακουκέρ. 

Το Αντράρ ν'Χαϊζέρ (أدرار نن هيدزر), το υψηλότερο σημείο της υπο-οροσειράς Χαϊζερ, με υψόμετρο 2.164 μέτρων πάνω από τη Μπουίρα και την υψηλή κοιλάδα του Ουέντ Ντους. Το Θαλετάτ είναι βραχώδες όρος με υψόμετρο 1.638 μέτρων στην επαρχία Τίζι Ουζού. 

Άλλα αξιοσημείωτα χαρακτηριστικά της οροσειράς Τζουρτζουρά είναι το ορεινό πέρασμα Τιζί ν'Τιρουρντά (تيروردا) σε υψόμετρο 1.750 μέτρων στο ανατολικό άκρο και το όρος Κουεριέτ (كويرت), με υψόμετρο 1.500 μέτρων βόρεια του ορεινού όγκου. Το βουνό έδωσε το όνομά του σε μια αρχαία κοινότητα, την *Ντουάρ Ν'Κουεριέτ*. 

## Ιστορία
Η οροσειρά ήταν γνωστή στους αρχαίους Ρωμαίους ως *Μονς Φερράτους*, δηλαδή Όρη του Σιδήρου. Ο διάσημος μεσαιωνικός εξερευνητής Ιμπν Μπατούτα μετέβη στη Μπετζάγια μέσω αυτής της οροσειράς. Κινούνταν προς την Τύνιδα με ένα καραβάνι στο ταξίδι του κατά τη διάρκεια του Χατζ και περιόδευσε στη Μπετζάγια μέσω της Μιτιτζά, μιας πεδιάδας κοντά στο Αλγέρι. 

## Θέρετρα και προστατευόμενες περιοχές
Το Εθνικό Πάρκο Τζουρτζουρά είναι προστατευόμενη περιοχή εντός της οροσειράς. Η οροσειρά διαθέτει επίσης χιονοδρομικό κέντρο (أكابور مركز تيكجدة) στο Τικιντά σε υψόμετρο 1.478 μ. 

## Δείτε επίσης
* Καβύλοι 
* Κατάλογος βουνών στην Αλγερία 

## Παραπομπές


Κατηγορία:Βουνά της Αλγερίας